ທະຫານແມ່ຍິງ ໃນກອງທັບເຮືອ ສະຫະລັດ (ເບິ່ງວີດີໂອ ຮຽນພາສາອັງກິດ)
ຮ້ອຍ​ໂທ Megan Donnelly ​ເປັນ​ຄົນ​ນຶ່ງ​ ໃນ​ຈໍານວນ​ແມ່ຍິງ 770 ທີ່ປະຈໍາການ​ຢູ່ເທິງ​ ກໍ່າ​ປັ່ນ​ບັນທຸກ​​ເຮືອບິນ Abraham Lincoln.
ເມື່ອໝໍ່ໆມານີ້ ກະຊວງປ້ອງກັນປະເທດສະຫະລັດໄດ້ປະກາດວ່າ ຕົນຈະເປີດຮັບເອົາແມ່ຍິງ ເຂົ້າຮັບໃຊ້ໃນກອງທັບເພີ່ມຂຶ້ນອີກ 14,000 ຄົນ ແຕ່ວ່າ ຢູ່ໃນສະພາບແວດລ້ອມທີ່ມີແຕ່ ພວກຜູ້ຊາຍເປັນສ່ວນໃຫຍ່ນັ້ນ ມີສິນຍ້ອມໃຈຫຍັງແດ່ ທີ່ອາດດົນໃຈໃຫ້ພວກແມ່ຍິງສະໜັກ ເຂົ້າຮັບໃຊ້ ໃນກອງທັບຫລາຍຂຶ້ນ? ດາຣາມີຄໍາຕອບມາສະເໜີທ່ານ ຈາກລາຍງານຂອງ ພະແນກພາສາອັງກິດພິເສດຂອງວີໂອເອ ຫລື VOA Special English ສໍາລັບບັນດາທ່ານ ທີ່ຢາກຮຽນພາສາອັງກິດໄປພ້ອມ ກະຊວງປ້ອງກັນປະເທດສະຫະລັດໄດ້ປະກາດວ່າ ຕົນຈະເປີດຮັບເອົາແມ່ຍິງເຂົ້າຮັບໃຊ້ໃນ ກອງທັບ ເພີ່ມຂຶ້ນອີກ 14,000 ຄົນ ຮ້ອຍໂທ Megan Donnelly ເປັນຄົນນຶ່ງໃນຈໍານວນແມ່ຍິງ 770 ທີ່ປະຈໍາການຢູ່ເທິງກໍ່າປັ່ນ ບັນທຸກເຮືອບິນ Abraham Lincoln ນາງກ່າວກ່ຽວກັບວຽກງານຂອງລາວວ່າ: ຮອ້ຍໂທ ດອນເນລລີ ຮຽນຈົບຈາກສະຖາບັນກອງທັບເຮືອສະຫະລັດ ນາງໄດ້ຮັບການ ເຝິກອົບລົມເປັນນັກບິນກອງທັບເຮືອ ແລະໄດ້ຮັບລາງວັນຈາກກອງທັບເຮືອມາແລ້ວ ຍ້ອນ ຄວາມສາມາດໃນການນໍາພາຂອງນາງ ຄວາມຈິງແລ້ວ ລາວເປັນແມ່ຍິງຄົນທໍາອິດຢູ່ເທິງ ກໍ່າປັ່ນລໍານີ້ ທີ່ໄດ້ຮັບກຽດດັ່ງກ່າວ ຮ້ອຍໂທ Nicole Rosales ເປັນແພດຍິງພຽງຄົນດຽວຢູ່ເທິງກໍ່າປັ່ນລໍານີ້ ລາວກ່າວວ່າ ລາວມັກກອງທັບເຮືອ ແມ່ຍິງຫລາຍໆຄົນທີ່ຮັບໃຊ້ຢູ່ໃນກໍ່າປັ່ນ Abraham Lincoln ນັ້ນ ໄປສະມັກເປັນທະຫານ ເຮືອ ເພື່ອເປັນຫົນທາງຊ່ວຍເຫລືອຄອບຄົວຂອງພວກເຂົາເຈົ້າ ນາງ Amber Mentzer ຢາກທ້ອນເງິນໃຫ້ໄດ້ຈໍານວນນຶ່ງ ໃນລະຫວ່າງຮັບໃຊ້ເປັນເວລາ 4 ປີນັ້ນ ແລະແລ້ວກໍຈະລາອອກຈາກກອງທັບເຮືອ ແຕ່ບໍ່ແມ່ນຍ້ອນວ່າລາວບໍ່ມັກວຽກນີ້ ສ່ວນນາງ Ingry Pimentel ນັ້ນ ຕັ້ງໃຈຈະຢູ່ນໍາກອງທັບເຮືອຕໍ່ໄປ ລາວກ່າວວ່າ: